Stefania Belmondo

Stefania Belmondo (sündinud 13. jaanuaril 1969 Vinadios Cuneo provintsis) on endine Itaalia murdmaasuusataja, mitmekordne suurvõistluste medalivõitja.

Belmondo õppis suusatama kolmeaastaselt. Maailma karikasarjas debüteeris ta 10. detsembril 1988 La Feclaz 5 km vabastiilis ja sai 6. koha. Suurvõistluste debüüdi tegi ta 1988. aasta olümpiamängudel Calgarys. Esimese maailma karikasarja etapivõidu sai ta 10. detsembril 1989 Soldier Hollow's, kus võitis 15 km vabastiilis. Esimese suurvõistluste medali sai Belmondo 1991. aasta maailmameistrivõistlustel Val di Fiemmes, kus ta oli 15 km klassikas kolmas ning kuulus ka hõbemedali võitnud Itaalia teatevõistkonda.

1992. aasta olümpiamängudel Albertville'is võitis Belmondo 30 km vabastiilis ja oli teine tagaajamisvõistluses. 1993. aasta maailmameistrivõistlustel Falunis võitis ta 15 km tagaajamisvõistluse ja 30 km vabastiilis ning sai hõbemedali teatesõidus. 1994. aasta olümpiamängudelt Lillehammeris viis ta koju kaks pronksi, tagaajamisvõistluses ja teatesõidus.

Mõneks aastaks oli ta vigastuse tõttu sunnitud suusatamisest eemale jääma. Kuna talle tehti mitu operatsiooni, jäi tal mitu hooaega vahele.

1997. aasta maailmameistrivõistlustele Trondheimis naasis Belmondo edukalt suusamaailma tippu, tulles maailmameistriks tagaajamisvõistluses, ning sai lisaks kolm hõbemedalit. 1998. aasta olümpiamängudel Naganos võitis ta 30 km vabastiilis hõbemedali ja teatesõidus pronksi.    

1999. aasta MM-il Ramsaus tuli ta kahekordseks maailmameistriks, olles esimene 15 km vabastiilis ja tagaajamisvõistluses, ning sai hõbemedali teatesõidus. Samal aastal võitis ta ka maailma karikasarja üldkarika. 2001. aasta MM-il Lahtis sai ta teatesõidus pronksmedali, kuid individuaalselt jäi kahel korral napilt medalist ilm. Olles kahel korral neljas.

Belmondo teatas enne 2002. aasta OM-i Salt Lake Citys, et lõpetab pärast olümpiamänge oma sportlaskarjääri. Nendel mängudel tuli ta 15 km olümpiavõitjaks, sai 30 km hõbemedali ja 10 km pronksi.

2004. aasta detsembris Belmondo teatas, et tahab pärast lapse sündi 2005. aasta märtsis tulla tagasi tippsporti ja osaleda 2006. aasta olümpiamängudel Torinos. Siiski seda ei juhtunud, kuid talle sai osaks see au, et ta süütas olümpiatule.

Belmondo oli sportlasena 155 cm pikk ja kaalus 47 kg.

 Saavutused 

27px Olümpiamängudel 

 1992  Albertville'is
  olümpiavõitja 30 km vabastiilis
  hõbemedal 15 km tagaajamisvõistluses (5 km + 10 km)
  pronksmedal 4x5 km teatesõidus
 1994  Lillehammeris 
  pronksmedal 10 km vabalt tagaajamisvõistlus
  pronksmedal 4x5 km teatesõidus
 1998  Naganos
  hõbemedal 30 km vabastiilis
  pronksmedal 4x5 km teatesõidus
 2002  Salt Lake Citys 
  olümpiavõitja 15 km vabastiilis ühisstardist
  hõbemedal 30 km klassikalises stiilis
  pronksmedal 10 km klassikalises stiilis 

 Maailmameistrivõistlustel 

 1991  Val di Fiemmes
  hõbemedal 4x5 km teatesõidus
  pronksmedal 15 km klassikalises stiilis
 1993  Falunis
  maailmameister 15 km jälitussõidus (5 km x 10 km)
  maailmameister 30 km vabastiilis
  hõbemedal 4x5 km teatesõidus
 1997  Trondheimis
  maailmameister 15 km jälitussõidus (5 km x 10 km)
  hõbemedal 5 km klassikalises stiilis
  hõbemedal 15 km vabastiilis
  hõbemedal 30 km klassikalises stiilis
 1999  Ramsaus
  maailmameister 15 km vabastiilis
  maailmameister 15 km jälitussõidus (5 km x 10 km)
  hõbemedal 4x5 km teatesõidus
 2001  Lahtis
  pronksmedal 4x5 km teatesõidus

 Maailma karikasarjas 

 Maailma karikas 

 Üldkarikas
 1. koht: 1999
 2. koht: 1991, 1992, 1997
 3. koht: 1993, 1998, 2002
 Sprindikarikas
 1. koht: 1997
 3. koht: 1998
 Tavadistantside karikas
 2. koht: 1997, 1999
 3. koht: 1998

 Maailma karikasarja etapivõidud 

Stefania Belmondo osales maailma karikasarja etappidel 160 korral ja jõudis poodiumile 66 korda, millest 23 olid kõige kõrgemal astmel.

Jrk-nrAastaKuupäevKohtRiikAla1. 198910. detsember  Soldier Hollow 15 km vabalt2. 1990 8. detsember  Tauplitzalm 10 km3. 19919. detsember   Silver Star15 km klassikat4. 1992 11. jaanuar Cogne 30 km vabalt5.1992 21. veebruar  Albertville 30 km vabalt6.1992  29. veebruar  Lahti30 km klassikat7.1993 16. jaanuar  Cogne 10 km vabalt8.1993 23. veebruar  Falun 15 km jälitussõit9.1993 27. veebruar  Falun 30 km vabalt10. 199529. november   Gällivare10 km vabalt11.1996 7. detsember  Davos 10 km klassikat12. 1996 14. detsember Brusson  15 km vabalt13. 1997 11. jaanuar  Hakuba 5 km klassikat14.1997  12. jaanuar Hakuba 10 km vabalt15.1997 15. märts   Oslo30 km vabalt16.1998  11. jaanuar Ramsau  10 km vabalt17.1998  7. märts Lahti 15 km vabalt18.1999  19. veebruar Ramsau  15 km klassikat19.1999 23. veebruar  Ramsau 15 km jälitussõit20.2000 2. veebruar  Trondheim 5 km vabalt21. 200020. veebruar  Lamoura Mouthe 44 km vabalt222002 9. märts   Falun2x5 km jälitussõit ühisstardist23.2002 16. märts  Oslo 30 km vabalt

Välislingid


Stefania Belmondo koduleht itaalia keeles

Kategooria:Itaalia murdmaasuusatajad
Kategooria:Sündinud 1969